Piala Dunia FIFA 2002

Pemilihan Tuan Rumah

Disebabkan tuan rumah edisi 2002 ini diberikan kepada 2 negara, Korea Selatan dan Jepun jadi slot yang tinggal untuk kelayakan benua bagi persekutuan AFC hanyal tinggal 2+1, dimana 2 juara kumpulan layak automatik, manakala 2 naib juara perlu bermain di pusingan penentuan sebelum bermain di pusingan play off antara benua bertemu wakil dari UEFA.
Kejutan berlaku apabila China layak buat kali pertama dan Arab Saudi, satu lagi gergasi Asia berjaya layak. Slot play off naib juara mempertemukan UAE dan Iran, menyaksikan Iran menang aggregat timbal balik 4-0 sebelum bertemu Republik Ireland, pasukan yang melakar kejutan dengan menyingkirkan Belanda di peringkat kumpulan zon Uefa. Republik Ireland menang tipis aggregat 2-1 keatas Iran.

Kelayakan

Sejumlah 199 pasukan cuba untuk layak ke Piala Dunia FIFA 2002 dimana proses kelayakan bermula dengan undian awal pada 1999. Juara bertahan Perancis and dua tuan rumah Korea Selatan dan Jepun layak secara automatik dan tidak perlu bermain sebarang perlawanan kelayakan. (This was the last time that the defending champions automatically qualified).
Tiga belas tempat telah disaingi oleh pasukan-pasukan UEFA (Eropah), lima oleh pasukan-pasukan CAF (Afrika), empat oleh pasukan-pasukan CONMEBOL (Amerika Selatan), empat oleh pasukan-pasukan AFC (Asia), dan tiga oleh pasukan-pasukan CONCACAF (Amerika Utara dan Tengah Dan Caribbean). Baki dua tempat telah ditentukan dengan playoff antara AFC dan CONCACAF dan antara CONMEBOL dan OFC (Oceania). Empat negara layak untuk kejohanan akhir buat pertama kalinya: China, Ecuador, Senegal, dan Slovenia.

Wakil Asia Tidak Kompetitif

Teguran buat wakil Asia seperti Arab Saudi dan China, mereka dilihat seperti tidak bersedia berbanding Jepun dan Korea Selatan. Begitu mudah Arab Saudi dibelasah 8-0 oleh Jerman, 0-1 Cameroon,0-3 Rep.Ireland. China pula gagal menjaringkan sebarang gol tumpas 0-4 Brazil, 0-3 Turki, 0-2 Costa Rica. Tiada gol dijaringkan 2 negara ini dan tiada mata berjaya dibawa pulang. Wakil-wakil Asia ini memperlihatkan begitu besar jurang antara mereka dengan Korea Selatan dan Jepun. Arab Saudi bukanlah pasukan kerdil kerana mereka pernah layak edisi-edisi terdahulu,pernah juga bergelar juara Asia.

Kejutan dan Kontroversi

Kejutan demi kejutan dilakar di dalam edisi kali ini apabila Perancis naib juara edisi sebelumnya, juara Euro 2000, juara Piala Konfederasi 2001 tewas kepada Senegal 1-0 pada perlawanan pembukaan. Mereka gagal teruk di dalam kempen ini apabila tersingkir awal dan menduduki tangga tercorot peringkat kumpulan di belakang Uruguay. Sementara itu Denmark dan Senegal layak ke pusingan 16 terakhir.
Korea Selatan selaku tuan rumah memulakan kempen dengan cemerlang apabila menang 2-0 keatas Poland, Taeguk Warriors yang dibimbing jurulatih asal Belanda, Guus Hiddink `mencuri perhatian ramai apabila menang keatas pasukan pilihan, mereka mengikat Amerika Syarikat 1-1 pada perlawanan kedua sebelum menang 1-0 keatas Portugis yang dibintangi ramai pemain handalan seperti Luis Figo,Rui Costa,Pauleta,Sergio Conceicao, Vitor Baia. Terlebih dahulu Portugis dimalukan 3-2 oleh Amerika Syarikat, pasukan dimana sukan bolasepak bukan sukan utama dan bintang mereka hanyalah Landon Donovan dan Brad Friedel.
Argentina, satu lagi pasukan gergasi tersingkir di peringkat kumpulan setelah tumpas kepada England dan seri dengan Sweden.
Jepun, pasukan yang diramalkan menjadi pasukan belasahan diperingkat kumpulan membuktikan mereka berbaloi dipilih sebagai tuan rumah apabila menjuarai peringkat kumpulan yang terdiri daripada Russia,Belgium dan Tunisia. Jepun mencatatkan kemenangan pertama mereka di kejohanan piala dunia dengan menumpaskan Russia 1-0 dan Tunisia 2-0.

Kontroversi dan Konspirasi

Pertemuan Korea Selatan dan Itali dirundung kontroversi, banyak aksi-aksi off the ball yang sepatutnya layangan kad kuning,merah diberikan tetapi tidak diambil kira oleh pengadil bertugas, Bryon Moreno pengadil dari Ecuador. Gol Emas / Golden goal jaringan Damiano Tommasi juga dibatalkan kerana offsaid, ulang semula video menunjukkan dia tidak offside. Itali bermain 10 orang apabila Francesco Totti dilayangkan kad kuning kedua kerana sengaja menjatuhkan diri dan diperintah keluar padang. Dimana sebenarnya keputusan itu silap kerana Totti benar-benar dibentes. Gol tandukan Ahn Jung Hwan memastikan Korea Selatan layak ke suku akhir buat kali pertama. Ada kontroversi mengatakan Korea Selatan dikekalkan hingga ke separuh akhir untuk menjaga rating tontonan televisyen dan memastikan kehadiran penuh penyokong tuan rumah ke stadium. Kesan insiden itu, Ahn Jung Hwan yang sebelum itu menandatangani kontrak dengan kelab Serie A, Perugia telah ditamatkan kontrak. Ada mengatakan itu kerana tindak balas Itali terhadap Perugia, tetapi respon pihak kelab ialah mereka tidak mahu dia menjadi sasaran ejekan,ugutan dan diskriminasi penyokong dan media bolasepak Itali.

Suku Akhir

Korea Selatan bertemu Sepanyol di suku akhir, Sepanyol menjadi tumpuan kerana kempen cemerlang mereka setakat ini. Tetapi sekali lagi kontroversi terjadi apabila 2 gol Sepanyol yang sah dan bersih tidak diiktiraf pengadil sekaligus menguatkan konspirasi bahawa Korea Selatan perlu kekal untuk mengekalkan sokongan penyokong tuan rumah yang membanjiri stadium. Gol sendiri hasil tampanan bola Kim Tae Yong menerjah ke gawang Korea yang dijaga oleh Lee Woon Jae tidak dikira atas alasan Ivan Helguera menolak dari belakang dan Ruben Baraja menarik bajunya. Begitu juga gol kedua tandukan Fernando Morientes dibatalkan kerana kononnya bola hantaran lintang Joaquin Sanchez telah terkeluar dari garisan. Tetapi rakaman ulang tayang menunjukkan sebaliknya, bola itu masih jauh dari garisan. Perlawanan 90 minit berkesudahan 0-0 dan diheret ke masa tambahan sebelum penentuan penalti dimana Korea Selatan menang 5-3, sekali lagi melakar sejarah apabila pasukan Asia pertama layak ke separuh akhir piala dunia.

Kesan dari insiden itu

Edisi 2006 di Jerman, Korea Selatan tersingkir di peringkat kumpulan. Portugis yang tewas kepada mereka, layak ke separuh akhir 2006. Itali pula menjuarai edisi itu buat kali ke-4 dan sepanyol pula memenangi piala dunia edisi 2010 di Afrika Selatan buat kali pertama. Sekaligus menguatkan teori itu. Edisi 2010, Korea berjaya melepasi peringkat kumpulan sebelum tewas kepada Uruguay di pusingan kedua manakala semasa edisi 2014, Korea Selatan pulang awal selepas tewas kepada Belgium,Algeria dan seri dengan Russia. Pencapaian layak ke separuh akhir itu belum lagi dapat disaingi mana-mana wakil Asia selepas itu.

Generasi Ajaib Turki

Pasukan Turki mengejutkan ramai pihak kerana kali terakhir mereka layak ialah edisi 1954 !! 48 tahun sebelum itu. Selepas itu mereka tidak pernah layak ke Piala Dunia Fifa sehinggalah ke edisi 2002. Pasukan Turki ini bolehlah dianggap ' Generasi Ajaib ' kerana mereka hanya menjadi pada kejohanan ini dan kecemerlangan itu tidak diteruskan di edisi berikutnya, 2006,2010,2014 dan 2018 dimana mereka gagal layak.
Pasukan Turki ini dibarisi pemain-pemain berpengalaman bermain di pentas domestik Eropah. Ada diantara mereka beraksi untuk generasi emas Galatasaray tahun 2000 dimana kelab itu menumpaskan gergasi Inggeris, Arsenal pada final UEFA Cup (kini Europa League) sekaligus melengkapkan koleksi treble mereka. Liga Domestik, Piala Turki dan Piala UEFA. Nama-nama seperti Okan Buruk, Hasan Sas,Bulent Korkmaz, Emre Belozoglu,Umit Davala,Hakan Sukur,Hakan Unsal,Fatih Akyel dan Ergun Penbe adalah pemain skuad Galatasaray musim 1999/2000 dan mereka juga berada dalam skuad generasi ajaib Turki 2002.
Dibawah bimbingan Senol Gunes mereka diletakkan satu kumpulan dengan calon Juara, Brazil. Pertemuan dengan Brazil menyaksikan Hasan Sas mengejutkan finalis 1998 sebelum gol Ronaldo dan Rivaldo menafikan 3 mata Turki. Turki layak dengan jayanya perbezaan gol ditempat kedua walaupun terikat mata 4-4 dengan Costa Rica di tangga ketiga. Hasil seri 1-1 Costa Rica dan 3-0 China.
Di pusingan kedua, Turki bertemu tuan rumah, Jepun dan menang 1-0 dari jaringan Umit Davala, menamatkan kempen cemerlang Samurai Biru dikejohanan ini. Hasil kecekapan Rustu Recber lah menjadi punca mengapa Turki bermain begitu baik di kejohanan ini apabila mereka berjaya mengekalkan clean sheet/ rekod tanpa bolos sejak bertemu China. Mereka menang 1-0 hasil gol emas ilhan Mansiz menentang pasukan Afrika, Senegal di suku akhir dan layak buat kali pertama ke Separuh Akhir sebelum kembali bertemu Brazil, pasukan yang sama menewaskan mereka di peringkat kumpulan. Turki kecundang tipis 1-0 hasil jaringan Ronaldo. Penyerang yang kembali menemui sentuhan emasnya setelah bergelut dengan kecederaan ligamen lutut putus selama 2 tahun. Biarpun tewas, Turki dianggap sebagai wira kerana mereka bermain tanpa sebarang keputusan kontroversi dan hanya bakal juara, Brazil sahaja yang bisa menghentikan mereka.
Turki bermain menentang pasukan tuan rumah, Korea Selatan. Ironinya, Turki juga adalah pasukan yang sama menyingkirkan satu lagi tuan rumah, Jepun. Bermakna 2 tuan rumah dikalahkan oleh 1 pasukan yang sama ! Turki tidak menunggu lama untuk menjaringkan gol. Sebaik saja sepak mula dalam masa 34 Hakan Sukur telah menjaringkan gol hasil kealpaan pertahanan Korea Selatan yang gagal menyimpan bola dengan baik. Lebih manis lagi gol Hakan Sukur itu gol sulungnya di kejohanan itu dan kekal gol terpantas dalam sejarah penganjuran Piala Dunia Fifa hingga ke hari ini.
Korea Selatan tidak mahu menghampakan harapan penyokong mereka, sepakan percuma terus diambil Lee Eul Yoong menerjah jaring Rustu Recber pada minit ke 9. Mungkin juga antara gol sepakan bebas kaki kiri pemain bernombor 13 itu yang menarik dihasilkan di edisi ini selepas gol lencong Ronaldinho yang melepasi kepala David Seaman. Turki tidak menunggu lama untuk menjarakkan kedudukan hasil gerakan 1-2 Hakan Sukur dan Ilhan Mansiz membuahkan jaringan pada minit ke13 Turki mendahului 2-1.
Sekali lagi gerakan 1-2 Turki berhasil, hantaran jauh Rustu mencari kepala Hakan dan bola tandukan ditanduk kepada ilhan sebelum dia memberi semula bola ke Hakan dan dengan bersahaja Hakan melorongkan bola ke belakang untuk ilhan mengutip dan memperdayakan pertahanan Korea sebelum dia membawa bola masuk ke kotak penalti melambungkan bola melepasi Lee Won Jae gollll ilhan mansiz 3-1 Korea Selatan !!. Satu mimpi buruk buat Korea kerana sebelum itu mereka bermain habis-habisan untuk tidak dibolosi dan tidak pernah dibolosi 3 gol dalam 45 minit pertama.
Cukup menarik perlawanan ini kerana biarpun tidak layak ke final, masing-masing mahu membuktikan siapa lebih baik dalam mencipta rekod baru di kejohanan ini. Korea Selatan pastinya paling mencuri perhatian kerana mereka satu kumpulan dengan Portugis, bertemu Itali di pusingan kedua sebelum ke suku akhir bertemu Sepanyol dan di separuh akhir mereka dikecewakan oleh jaringan Michael Ballack. Turki pula pastinya mahu edisi ini diingati oleh setiap warga mereka kerana sudah 48 tahun mereka tidak layak ke Piala Dunia dan semua ini seakan mimpi apabila mereka cuma selangkah ke final dan kini pula bertarung untuk menjadi pasukan ketiga terbaik dunia.
Babak kedua bermula, tiada apa yang menarik melainkan Rustu Recber memakai celak di bawah matanya. Song Chong Gug melakukan rembatan terus ke pintu gol tetapi terkena punggung Cha Du Ri bernombor 16 dan jurang menjadi 2-3, tetapi sudah terlewat untuk menghalang Turki dan Korea menutup sayembara agung mereka di tempat ke 4. Turki pula boleh berbangga ditempat ke 3 dan hanya tewas kepada Brazil, yang bergelar juara edisi itu dan tiada siapa mampu meramal mereka mampu pergi sejauh ini.

Venue Perlawanan

Korea Selatan dan Jepun masing-masing menyediakan 10 stadium, sebahagian besarnya baru dibina khusus untuk kejohanan ini.